En middelsstor, avlang, blankt svart trebukk med gule tegninger. Antennene er nokså tynne og noe lengre enn kroppen. Pronotum er sylindrisk med en liten tann midt på hver sidekant, gult i den fremre halvdelen, svart i den bakre. Dekkvingene er bredere enn pronotum, jevnbrede, med fire rette, lysgule tverrbånd. Beina er middels lange og kraftige, lårene ikke fortykkede.